
భారతదేశం విభిన్న సంస్కృతులకు మారుపేరు. అభివృద్ధి ఫలాలు అందరికీ సమానంగా అందినపుడే భారత్ ప్రగతి పథంలో నడుస్తుంది. ఆ దిశగా ఒకసారి పరిశీలిస్తే ఒకింతగా నిరాశే ఎదురౌతుంది. మరీ ముఖ్యంగా మైదాన ప్రాంతాలకు సుదూరంగా ఎక్కడో కొండకోనల్లో బతుకీడుస్తున్న గిరిజనుల పరిస్థితి దారుణంగానే ఉంది. 2011జనాభా లెక్కల ప్రకారం దేశంలో వారి సంఖ్య 11.43కోట్లు. అంటే మొత్తం జనాభాలో 9శాతం పైమాటే. ఇంత పెద్ద వర్గం అభివృద్ధికి దూరంగా ఉండడం దేశానికి అంత మంచిది కాదనేది విశ్లేషకుల అభిప్రాయం. ఇటీవల ప్రపంచ ఆదివాసీ దినోత్సవం సందర్భంగా ఐక్యరాజ్యసమితి ఆదివాసీ ప్రాంతాల్లో అక్షర వెలుగులు విరజిమ్మాల్సిన అవసరం ఉందని అభిప్రాయపడింది. ప్రభుత్వాలు కూడా ఎంత సేపు మౌలిక సదుపాయాలు ఉన్న ప్రాంతాలపై దృష్టిపెట్టకుండా, కొండ ప్రాంతాలు, మైదాన ప్రాంతాలపై దృష్టి పెడితే బావుంటుంది. ప్రాథమిక స్థాయిలో అక్షరాభ్యాసం సజావుగా లేక, ఆదిలోనే వారి విద్యకు ఆటంకం ఏర్పడుతుంది. నాణ్యమైన విద్యాప్రమాణాలు కొరవడడం మొత్తం గిరిజన విద్యావ్యవస్థపైనే పెనుప్రభావం చూపుతుంది. 12వ పంచవర్ష ప్రణాళిక గణాంకాల ప్రకారం దేశంలో గిరిజన ప్రాంతాల్లో 9.1లక్షల మంది శిక్షణ పొందని ఉపాధ్యాయులు విధులు నిర్వర్తిస్తుండడం చాలా బాధాకరమైన విషయం. గిరిజన ప్రాంతాల్లో విద్యా పరిస్థితులకు సంబంధించి సమగ్ర అధ్యయనం జరగాలి. వారికి మౌలిక సదుపాయాలు కల్పించి, అక్షర వెలుగులు ప్రసరించే ప్రయత్నాలు ముమ్మరం చేయాలి. తద్వారా గిరిజనులను కూడా అభివృద్ధి పథంలో నడిపించిన వారవుతాము.- శ్రీనివాస్, వెంకటేశ్వర్ల పల్లి

bharatadesam vibhinna samskrutulaku maaruperu. abhivruddhi phalaalu andarikee samaanamgaa andinapude bharat pragati pathamlo nadustundi. aa disagaa okasari pariseeliste okintagaa nirashe eduroutundi. mari mukhyamgaa maidaana praantaalaku suduuramgaa ekkado kondakonallo batukeedustunna girijanula paristhiti daarunamgaane undi. 2011janabha lekkala prakaaram desamlo vaari sankhya 11.43kotlu. ante mottam janabhalo 9saatam paimate. inta pedda vargam abhivruddhiki dooramgaa undadam deshaniki anta manchidi kadanedi vislaeshakula abhiprayam. iteevala prapancha aadivaasii dinotsavam sandarbhamgaa aikyaraajyasamiti aadivaasii praantaallo akshara velugulu virajimmaalsina avasaram undani abhipraayapadindi. prabhutvaalu kuudaa entha sepu moulika sadupaayaalu unna praantaalapai drushtipettakunda, konda praantaalu, maidaana praantaalapai drushti pedithe bavuntundi. praathamika sthaayilo aksharaabhyaasam sajavuga leka, aadilone vaari vidyaku aatankam erpadutundi. naanhyamaina vidyaapramaanaalu koravadadam mottam girijana vidyaavyavasthapaine penuprabhavam chuuputundi. 12va panchavarsha pranaalika ganankala prakaaram desamlo girijana praantaallo 9.1lakshala mandi sikshana pondani upaadhyaayulu vidhulu nirvartistundadam chala baadhaakaramaina vishayam. girijana praantaallo vidya paristhitulaku sambandhinchi samagra adhyayanam jaragali. vaariki moulika sadupaayaalu kalpinchi, akshara velugulu prasarinche prayatnaalu mummaram cheyali. tadwara girijanulanu kuudaa abhivruddhi pathamlo nadipinchina vaaravutaamu.- srinivas, venkateshwarla palli